Američko-Jordanske vojne vježbe. 12/8/02 - 2002-08-12
Irak je u medjuvremenu saopćio da su inspektori UN-a za naoružanje završili svoj rad prije nego su napustili zemlju prije 4 godine i da
Trupe Sjedinjenih Država i Jordana odpočele su vojne vježbe na jugu jordanskog kraljvstva. Zvaničnici obje zemlje kažu da su vježbe dio zajedničkog treninga koje se održavaju svake godine i da nisu u vezi sa napetim američkim odnosima sa Jordanu susjednim Irakom. Jordanski zvaničnici kažu da će američke trupe napustiti njihovu zemlju kada vježbe budu završene. Očekuje se da će vježbe trajati dvije sedmice. Irak je u medjuvremenu saopćio da su inspektori UN-a za naoružanje završili svoj rad prije nego su napustili zemlju prije 4 godine i da nema potrebe da se vraćaju. Irački ministar informiranja Mohammed Saeed al-Sahaf je to rekao danas u intervjuu za satelitsku televiziju al-Jazeera. Izrael je, sa svoje strane, upozorio Sjedinjene Države da će odgovoriti ukoliko Bagdad kao odgovor na američki napad na Irak, bude raketama gadjao izraelske ciljeve. Izraelska vlada je obavijestila Sjedinjene Države da se, u slučaju novog iračkog napada, čak i ako ne bude ljudskih žrtava, neće uzdržavati od odmazde - kao što je to bio slučaj u Zaljevskom Ratu. Tokom rata 1991. godine, Sjedinjene Države su nastupale udruženo sa snagama nekih arapskih zemalja, a od Izraela su tražile da ne intervenira, čak ni kada su iračke rakete SCUD padale na jevrejsku državu. Amerikanci su, naime, vjerovali da bi njihova tadašnja koalicija propala ukoliko bi Izrael reagirao. Za sada, američka administracija još uvijek nema ni evropsku ni arapsku podršku za vojni napad na Irak, i veoma je osjetljiva na bilo kakvu sugestiju da saradjuje sa Izraelom protiv Iraka - upravo zbog straha da bi to moglo uticati na odnose sa arapskim saveznicima, uključujući Saudijsku Arabiju i Kuwait.